Марко Ганчев
Ахилесовата пета

chitanka.info

Ахил беше грубата сила.

Грубата сила беше убила

сина на Приам.

Цар Приам

сам

се дотътра дотам,

до Ахиловата палатка.

Още цар, а пък всъщност

един грохнал от мъката дядка.

И помоли воина груб

да му върне мъртвия труп.

И смирено зачака.

Неочаквано

вместо него Ахил заплака.

„Старче — каза му той, — старче мили,

ние всичките сме играчки

в ръцете на големите сили.“

Ахил беше грубата сила,

а това беше

уязвимата душа на Ахила.

После певецът създаде оная позната

история за петата

и я превърна във мит,

за да има един по-предметен вид

и да бъде разбираема за тълпата.

1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.